

**REPUBLIKA HRVATSKA**

**ZAGREBAČKA ŽUPANIJA**

**GRAD VELIKA GORICA**

**Služba Gradske uprave**

KLASA: 406-03/26-01/5

URBROJ: 238-31-01-26-5

Velika Gorica, 19. siječnja 2026.

Na temelju Odluke o raspisivanju Javnog poziva za financiranje programskih sadržaja lokalnih i regionalnih pružatelja elektroničkih publikacija od interesa za Grad Veliku Goricu u 2026. godini, KLASA: 024-02/26-02/9, URBROJ: 238-31-10-26-1 od 14. siječnja 2026. godine, Gradonačelnik Grada Velika Gorica, dana 19.01.2026. godine raspisuje

# JAVNI POZIV

**za financiranje programskih sadržaja pružatelja elektroničkih publikacija od interesa za Grad Veliku Goricu u 2026. godini**

1. **PREDMET JAVNOG POZIVA**

Predmet Javnog poziva je javno prikupljanje prijava za financiranje programskih sadržaja pružatelja elektroničkih publikacija od interesa za Grad Veliku Goricu u 2026. godini sukladno Zakonu o elektroničkim medijima („Narodne novine“ br. 111/21 i 114/22).

Pod programskim sadržajima podrazumijevaju se objave od interesa za Grad Veliku Goricu i stanovnike grada koje su izdvojene u tematske cjeline ili pojedinačno.

Cilj dodjele financijskih sredstava je proizvodnja i objava kvalitetnih programskih sadržaja od interesa za Grad Veliku Goricu i stanovnike grada.

# UVJETI ZA PRIJAVU NA JAVNI POZIV

Na Javni poziv mogu se prijaviti pružatelji elektroničkih publikacija koji obavljaju djelatnost elektroničkog medija i ispunjavaju sljedeće uvjete:

* imaju sjedište na području Republike Hrvatske
* elektroničke publikacije upisane su u Upisnik pružatelja elektroničkih publikacija koje svojim sadržajem nisu proizašle iz tiskanih medija, televizije ili radio postaja, a koje sadržajem većinom pokrivaju teme s područja grada i njegovih mjesnih odbora
* da svojim dosadašnjim radom prate događaje na području Grada Velike Gorice.

Pravo na dodjelu financijskih sredstava **ne mogu** ostvariti pružatelji elektroničke publikacije:

* koji se za prijavljene programske sadržaje financiraju iz sredstava Fonda za poticanje i pluralizam elektroničkih medija, proračuna Europske unije, državnog proračuna,
* koji su u likvidaciji ili stečajnom postupku,
* koji imaju nepodmirenih obveza prema proračunu Republike Hrvatske i proračunu Grada Velike Gorice.

# KRITERIJI DODJELE FINANCIJSKIH SREDSTAVA

Kriteriji temeljem kojih će se utvrđivati prednost prijavljenog programskog sadržaja su:

|  |  |  |
| --- | --- | --- |
|  | KRITERIJ | BROJ BODOVA |
| 1. | Objave edukativnog programskog sadržaja o Velikoj Gorici, povijesti i znamenitostima Velike Gorice i Turopolja, turopoljskoj baštini | 0 – 30 |
| 2. | Lokalni karakter informativnog programskog sadržaja (praćenje događaja na području grada), usmjerenost na potrebe i interese stanovnika grada Velike Gorice i uključenost stanovnika u predložene programske sadržaje | 0 – 20 |
| 3. | Kreativnost, inovativnost, autorski pristup u osmišljavanju programskog sadržaja | 0 – 10 |
| 4. | Dinamika objava programskog sadržaja na primarnom mediju, te dinamika objava istog ili prilagođenog sadržaja na društvenim mrežama prijavitelja | 0 – 10 |
| 5. | Prisustvo novinara na terenu, video i foto materijali s raznih događanja s terena područja Grada Velike Gorice | 0 - 10 |
| 6. | Aktivna administracija društvenih mreža prijavitelja u skladu sa zakonskim propisima RH (sprječavanje govora mržnje, poticanja na nasilje, lažnih objava | 0 – 10 |
| 7. | Doseg objava medija (Google Analytics izvješće za elektroničke publikacije) za listopad 2025.,studeni 2025. i prosinac 2025. | 0 - 10 |
|  | Ukupno: | 100 |

# IV. SADRŽAJ PRIJAVE

Prijava na Javni poziv sadrži sljedeću dokumentaciju:

1. Obrazac 1 – ispunjen u cijelosti, ovjeren pečatom i potpisom osobe ovlaštene za zastupanje

2. Obrazac 2 – podaci o programskom sadržaju koji se prijavljuje, ovjeren pečatom i potpisom osobe ovlaštene za zastupanje

3. Izjava – ispunjena u cijelosti, ovjerena pečatom i potpisom ovlaštene osobe za zastupanje

4.Ovjereni izvadak iz Upisnika pružatelja medijskih usluga koji se vodi pri Vijeću za elektroničke medije

5. Potvrda nadležne porezne uprave o nepostojanju duga – ne starija od dana objave Javnog poziva

6. Google Analytics podaci za elektroničke publikacije – Audience za razdoblje za listopad 2025., studeni 2025. i prosinac 2025. (export/izvesti u PDF obliku)

Prijedlozi programskih sadržaja dostavljaju se isključivo na propisanim obrascima koji su dostupni na službenim mrežnim stranicama Grada Velike Gorice ([www.gorica.hr](http://www.gorica.hr)).

Obrasci se ispunjavaju isključivo pomoću računala.

Nakladnik može na Javni poziv prijaviti više programskih sadržaja koji se obrađuju na Obrascu 2.

**V. NAČIN PRIJAVE**

Prijava i pripadajuća dokumentacija predaje se poštom preporučeno u zatvorenoj omotnici na adresu: GRAD VELIKA GORICA, URED GRADONAČELNIKA, Trg kralja Tomislava 34, 10 410 Velika Gorica ili osobno u pisarnici Grada Velike Gorice, Trg kralja Tomislava 34 – prizemlje – šalter br. 1, 10 410 Velika Gorica u zatvorenoj omotnici s naznakom: „Ne otvaraj - Prijava na Javni poziv za financiranje programskih sadržaja pružatelja elektroničkih publikacija od interesa za Grad Veliku Goricu u 2026. godini“.

**VI. ROK ZA PODNOŠENJE PRIJAVE**

Prijave na Javni poziv s pripadajućom dokumentacijom podnose se u roku od 15 (petnaest) dana od dana objave Javnog poziva na mrežnoj stranici grada.

Prijave na Javni poziv koje ne budu podnesene u gore utvrđenom roku, na način i u obliku opisanom u točkama II., IV. i V. ovog Javnog poziva, smatrat će neprihvatljivima i neće se razmatrati.

Razmatrat će se samo programski sadržaji koji su pravodobno prijavljeni te koji u cijelosti zadovoljavaju propisane uvjete Javnog poziva.

**VII. REZULTATI JAVNOG POZIVA, PRAVO PRIGOVORA I POTPISIVANJE UGOVORA**

Zaključak o dodjeli financijskih sredstava donosi Gradonačelnik grada Velike Gorice na prijedlog Povjerenstva kojeg imenuje gradonačelnik grada, a koje će, sukladno kriterijima ovog Javnog poziva, razmotriti i ocijeniti prijave podnesene na Javni poziv.

Rezultati Javnog poziva objavit će se na službenoj mrežnoj stranici grada u roku od 3 (tri) dana od dana odabira.

Zaprimljene prijave na Javni poziv se ne vraćaju.

Prijavitelji imaju pravo prigovora na Zaključak o dodjeli financijskih sredstava.

Rok za podnošenje prigovora je 8 (osam) dana od objave Zaključka o dodjeli financijskih sredstava na mrežnim stranicama Grada Velike Gorice.

O prigovoru odlučuje gradonačelnik grada.

Prijavitelji kojima se odobre financijska sredstva sklopit će s gradom Velika Gorica Ugovor o financiranju programskih sadržaja kojim će se regulirati međusobna prava i obveze korisnika financijskih sredstava i grada.

Broj i iznos dodijeljenih sredstava bit će usklađen s raspoloživim proračunskim sredstvima grada za 2026. godinu.

**VIII. NAČIN OBJAVE INFORMACIJA**

Informacije o ovom Javnom pozivu, propisani obrasci i dokumentacija te sve obavijesti i promjene uz ovaj Javni poziv, kao i Zaključak o dodjeli financijskih sredstava, bit će objavljene na mrežnoj stranici grada ([www.gorica.hr](http://www.gorica.hr)).